### Beslutning

Godkendt.

### Sagsfremstilling

## Resume og sagens baggrund

Jf. *Bekendtgørelse om tandpleje* kan Kommunalbestyrelsen nu beslutte, hvorvidt Kalundborg Kommune ønsker at forbeholde sig retten til at betinge godkendt behandlingstilbud inden iværksættelse af dyre tandbehandlinger, der ønskes udført i privat praksis, samt hvorvidt Kalundborg Kommune ønsker at benytte sig af retten til kommunal visitation i forhold til dyre tandbehandlinger, der ønskes udført i privat praksis.

## Indstillinger

Direktøren indstiller, at det besluttes at:

1. Kalundborg Kommune forbeholder sig retten til at betinge godkendt behandlingstilbud inden iværksættelse af dyre tandbehandlinger, der ønskes udført i privat praksis.
2. Kalundborg Kommune benytter sig af retten til kommunal visitation i forhold til dyre tandbehandlinger, der ønskes udført i privat praksis.
3. Den kommunale tandpleje bemyndiges til at godkende og visitere til behandlingstilbuddene jfr. Pkt. 1 og 2.

## Behandling

Ældre- og Sundhedsudvalget, Økonomiudvalget og Kommunalbestyrelsen.

## Sagsfremstilling

Formålet med ovenstående indstilling vil være at forbedre Kalundborg Kommunes muligheder for styring af kommunens økonomiske ressourcer. Dette er relevant for Kalundborg Kommune, da der er en bekymring for, om de afsatte midler til den nye ordning for vederlagsfri tandpleje for de 18-21-årige rækker til de faktiske omkostninger. Det er særligt ved de dyre tandbehandlinger som tandregulering, kirurgiske indgreb, kronebehandling mm. udført i privat praksis, at der er øget behov for bedre økonomistyring i forhold til tidligere.

Jf. Bekendtgørelse om tandpleje BEK nr. 959 af 14/6/2022 Kapitel 1, paragraf 3, stk. 5 + 6 kan Kommunalbestyrelsen nu beslutte, hvorvidt Kalundborg Kommune ønsker at forbeholde sig retten til at betinge godkendt behandlingstilbud inden iværksættelse af dyre tandbehandlinger, der ønskes udført i privat praksis. Desuden kan Kommunalbestyrelsen beslutte, hvorvidt Kalundborg Kommune ønsker at benytte sig af retten til kommunal visitation i forhold til dyre tandbehandlinger, der ønskes udført i privat praksis.

Stk. 5. Kommunalbestyrelsen kan beslutte, at tandregulering samt andre særligt kostbare behandlingsydelser, jf. stk. 6, 2. pkt., der ydes i privat praksis i henhold til stk. 1, 1. pkt. samt stk. 2-3, først må iværksættes, når kommunalbestyrelsen har godkendt iværksættelsen samt det af tandlægen eller tandplejeren afgivne behandlingstilbud. Kommunalbestyrelsen kan nærmere fastsætte, hvilke ydelser der kan iværksættes uden forhåndsgodkendelse samt vilkår herfor.

Stk. 6. Kommunalbestyrelsen kan beslutte, at tandregulering samt andre særligt kostbare behandlingsydelser, der ydes i privat praksis i henhold til stk. 3, først må iværksættes, når kommunalbestyrelsen på grundlag af den kommunale tandplejes sundhedsfaglige vurdering har visiteret den unge til behandlingsydelsen. Ved særligt kostbare behandlingsydelser forstås større kirurgiske indgreb i mundhulen, herunder operativ fjernelse af visdomstænder, samt ydelser for hvilke der ikke er fastsat takster i overenskomst mellem henholdsvis KL og Tandlægeforeningen eller KL og Danske Tandplejere.

Denne beslutning kan tages med udgangspunkt i det formål at forbedre Kalundborg Kommunes muligheder for styring af kommunens økonomiske ressourcer.

## Økonomiske konsekvenser

Ingen.

### Sagens forløb

05-12-2022 Ældre- og Sundhedsudvalget
Anbefales.
18-01-2023 Økonomiudvalget
Anbefales.